CELEX: 32014D0782
Language: da
Date: 2014-10-16 00:00:00
Title: 2014/782/EU: Rådets afgørelse af 16. oktober 2014 om undertegnelse på Den Europæiske Unions vegne og midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau

13.11.2014   
            
            
               DA
            
            
               Den Europæiske Unions Tidende
            
            
               L 328/1
            
         RÅDETS AFGØRELSE
   af 16. oktober 2014
   om undertegnelse på Den Europæiske Unions vegne og midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau
   
      (2014/782/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 17. marts 2008 godkendte Rådet ved hjælp af forordning (EF) nr. 241/2008 (1) indgåelsen af fiskeripartnerskabsaftalen mellem Det Europæiske Fællesskab og Republikken Guinea-Bissau (»aftalen«).
            
         
               (2)
            
            
               En protokol om fastsættelse af fiskerimulighederne og den finansielle modydelse, der er fastlagt i aftalen, udløb den 15. juni 2012.
            
         
               (3)
            
            
               Unionen og Republikken Guinea-Bissau har ført forhandlinger om en ny protokol (»protokollen«), ifølge hvilken EU-fartøjer tildeles fiskerimuligheder i farvande, som fiskerimæssigt hører under Republikken Guinea-Bissaus højhedsområde eller jurisdiktion.
            
         
               (4)
            
            
               Efter forhandlingerne blev protokollen paraferet den 10. februar 2012.
            
         
               (5)
            
            
               For at sikre genoptagelsen af EU-fartøjers fiskeri, finder protokollen anvendelse midlertidigt fra datoen for undertegnelsen, jf. protokollens artikel 18.
            
         
               (6)
            
            
               Protokollen bør undertegnes og anvendes midlertidigt, indtil procedurerne for den formelle indgåelse er afsluttet —
            
         VEDTAGET DENNE AFGØRELSE:
   Artikel 1
   Undertegnelsen på Unionens vegne af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Republikken Guinea-Bissau, (»protokollen«) godkendes herved på Unionens vegne med forbehold af protokollens indgåelse.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der på Unionens vegne er beføjet til at undertegne protokollen.
   Artikel 3
   Protokollen anvendes midlertidigt, jf. protokollens artikel 18, fra datoen for undertegnelsen (2), indtil procedurerne for dens indgåelse er afsluttet.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 16. oktober 2014.
      
         
            På Rådets vegne
         
         G. POLETTI
         
            Formand
         
      
   
   
      (1)  Rådets forordning (EF) nr. 241/2008 af 17. marts 2008 om indgåelse af en fiskeripartnerskabsaftale mellem Det Europæiske Fællesskab og Republikken Guinea-Bissau (EUT L 75 af 18.3.2008, s. 49).
   
      (2)  Datoen for protokollens undertegnelse offentliggøres i Den Europæiske Unions Tidende på foranledning af Generalsekretariatet for Rådet.